Þungaflutningar um Suðurland aukast um allt að þrjátíu prósent nái áform um vikurflutninga frá Hafursey fram að ganga. Forstjóri Vegagerðarinnar segir að þessu fylgi mikið álag á vegakerfið og auki þörfina á að fara í gagngerar endurbætur.
Þýska fyrirtækið EP Power minerals áformar að flytja vikur á milli Hafurseyjar á Mýrdalssandi, rúmlega 170 kílómetra leið, með þungaflutningabílum - alla daga í allt að hundrað ár. Sveitarstjórar á Suðurlandi hafa áhyggjur af áformunum enda verður bílunum ekið í gegnum sveitarfélögin á sjö til átta mínútna fresti.
Umhverfismatsskýrsla liggur fyrir en Skipulagsstofnun hefur kallað eftir umsögn um skýrsluna frá Vegagerðinni. Bergþóra Þorkelsdóttir er forstjóri Vegagerðarinnar.
Við getum fullyrt að þessi aukning á þungaflutningum eykur niðurbrot þessara burðarlaga og eykur þar af leiðandi þörfina á því að fara í gagngerar endurbætur á vegakerfinu. Þannig að þetta er gríðarlegt álag.
Hún segir að Vegagerðin nálgist málið frá tveimur sjónarhólum; annars vegar áhrifin á vegakerfið sjálft og hins vegar á umhverfi þeirra sem búa við veginn og umferðaröryggi.
Það er kannski aðallega umfangið sem gerir manni hverft við. Otg eins og hefur komið fram í fréttum þá er verið að tala um þunga bíla þarna á sjö átta mínútna fresti, misþunga eftir því í hvaða áttina þeir eru að fara
Þá hafi þungaflutningar um þjóðvegakerfið aukist um fjörutíu prósent á árunum 2014 til 2019, sem tengist einkum atvinnuuppbyggingu á landsbyggðinni, sem sé í sjálfu sér jákvætt. Þungaflutningar á Suðurlandi séu nú í kringum 10 prósent af heildarumferð en, eðli máls samkvæmt, aukist talsvert nái áformin fram að ganga.
Þessi viðbót eins og hún er kynnt í matsskýrslunni er á bilinu, varlega áætlað, 15-30 prósent aukning á þessum köflum eftir því hversu fjölfarnir þeir eru, á þungaflutningum.
Aðspurð segir hún hugmyndir um gjaldtöku pólitískar og að Vegagerðin geti ekki svarað fyrir það.
En eins og við vitum þá er tekjustofn ríkissins af eldsneytisgjöldum þverrandi og þar af leiðandi eru menn að velta fyrir sér hvernig gjaldtöku umhverfi á þjóðvegunhum verður til framtiðar og geri ráð fyrir að þetta sé eina f þeim spurningum sem menn eru að velta fyrir sér.

Forstjóri Vegagerðarinnar segir ljóst að vegakerfið þyrfti fljótt á endurnýjun að halda, nái áform um vikurflutninga milli Hafurseyjar og Þorlákshafnar fram að ganga. 